钦定古今图书集成/明伦汇编/官常典/第202卷 > 周允元
## 钦定古今图书集成/明伦汇编/官常典/第202卷 > 周允元

按《唐书豆卢钦望传》：“周允元，字汝良，豫州安城人。自
右肃政御史中丞拜检校凤阁侍郎，同凤阁鸾台平
章事。武后宴宰相，诏陈书传善言，允元曰：‘耻其君不
如尧、舜’。武三思劾奏，语指斥后曰：‘闻其言足以诫，安
得为过’？”卒赠贝州刺史。

按《旧唐书》：“证圣元年卒，赠贝州刺史。则天为七言诗
以伤之，又自缮写，时以为荣。”